[{"text_idx": "#000000", "text": "Tu\u0308druku salapa\u0308rane surm mahaja\u0308etud sillal"}, {"text_idx": "#000002", "text": "Cambry otsustas ise endalt elu vo\u0303tta, so\u0303itis mahaja\u0308etud sillale ning hu\u0308ppas sealt alla. Ta ja\u0308ttis endast maha kummalise kirja. Lena on veendunud, et Cambry mo\u0303rvati. Ta otsustab minna samale sillale, kust o\u0303de alla hu\u0308ppas, et saada o\u0303e surnukeha leidnud politseinikult Raymond Raycevic'ult vastused teda painavatele ku\u0308simustele. U\u0308sna pea saab Lenale aga selgeks, et Raymond ei ole sugugi nii \"hea poiss\", kui ta endast mulje on suutnud ja\u0308tta."}, {"text_idx": "#000003", "text": "Romaani algus oli minu jaoks veidi veniv ja segane, sest peatu\u0308kid vaheldusid pa\u0308ris palju Lena ja Raymondi vestluse, Lena blogipostituse ja Cambry'ga juhtunu vahel. Lugedes oli kogu aeg pinge laes ning Lena ja politseiniku vahel ka\u0308is intensiivne kassi-hiire ma\u0308ng. Romaan oli ha\u0308sti filmilik. Teisalt aga ka\u0308is kogu romaani va\u0308ltel action ning kohati see lugedes va\u0308sitas mind. Lena tundus minu jaoks olevat natuke...u\u0308liinimlik - ta oskas kuidagi liiga ha\u0308sti end kaitsta, et see tundus kohati u\u0308lepingutatud."}, {"text_idx": "#000004", "text": "Kokkuvo\u0303tteks u\u0308tleksin, et tegu oli hea po\u0303nevikuga, mille idee oli parem, kui teostus. Loo pisut aeglasem kulg ja tegelaste reaalsem olek oleksid sellest teinud ta\u0308pselt minu maitsele sobiva romaani. Taylor Adams'ilt olen varem lugenud romaani \"Pa\u0308a\u0308su pole\", mis meeldis mulle ma\u0308rksa rohkem."}]